**The Working Jew:**

Why You Shouldn’t Feel Guilty that You Left Yeshiva to Work

1. **ליקוטי מהר"ן**

וְזֶהוּ: כִּי תֵצֵא, הַיְנוּ בְּחִינַת הַמַּשָּׂא וּמַתָּן כַּנַּ"ל, וְזֶהוּ: לַמִּלְחָמָה עַל אֹיְבֶיךָ – כִּי אָז הוּא שְׁעַת מִלְחָמָה עִם הָאוֹיְבִים כַּנַּ"ל, כִּי צָרִיךְ לְבָרֵר וּלְהַעֲלוֹת הַנִּיצוֹצוֹת מֵהֶם כַּנַּ"ל, וְזֶהוּ: וּנְתָנוֹ ה' אֱלֹהֶיךָ בְּיָדֶיךָ – זֶה בְּחִינַת אֱמוּנָה, כְּמוֹ שֶׁכָּתוּב וַיְהִי יָדָיו אֱמוּנָה, כִּי עַל יְדֵי אֱמוּנָה מַעֲלִין הַנִּיצוֹצוֹת כַּנַּ"ל. וְזֶהוּ: וְשָׁבִיתָ שִׁבְיוֹ – זֶה בְּחִינוֹת הַתּוֹרָה, כְּמוֹ שֶׁכָּתוּב עָלִיתָ לַמָּרוֹם שָׁבִיתָ שֶׁבִי כַּנַּ"ל:

1. **ספר כלבו סימן ס**

האמת כי מי שעוסק במלאכה עוסק בישוב העולם והיא מצוה גדולה שכן מצינו בונה בית ונוטר כרם שחוזר מעורכי המלחמה אויבי השם לפי שעוסק בישובו של עולם

1. **תלמוד בבלי מסכת חגיגה דף ה עמוד ב**

תנו רבנן: שלשה הקדוש ברוך הוא בוכה עליהן בכל יום: על שאפשר לעסוק בתורה ואינו עוסק, ועל שאי אפשר לעסוק בתורה ועוסק, ועל פרנס המתגאה על הצבור

1. **תלמוד בבלי מסכת חולין דף כד עמוד א**

כתוב אחד אומר: ומבן חמש ועשרים שנה ומעלה, וכתוב אחד אומר: מבן שלשים, אי אפשר לומר שלשים - שכבר נאמר כ"ה, ואי אפשר לומר כ"ה - שכבר נאמר שלשים, הא כיצד? כ"ה ללמוד, ושלשים לעבודה; **מכאן לתלמיד שלא ראה סימן יפה במשנתו ה' שנים - שוב אינו רואה**; ר' יוסי אומר: ג' שנים, שנאמר: חולגדלם שנים שלש וללמדם ספר ולשון כשדים

1. **תלמוד בבלי מסכת בבא מציעא דף פה עמוד ב**

שמואל ירחינאה אסייה דרבי הוה, חלש רבי בעיניה. אמר ליה: אימלי לך סמא. - אמר ליה: לא יכילנא. - אשטר לך משטר? - [אמר ליה]: לא יכילנא. הוה מותיב ליה בגובתא דסמני תותי בי סדייה, ואיתסי. הוה קא מצטער רבי למסמכיה, ולא הוה מסתייעא מילתא. אמר ליה: לא לצטער מר, לדידי חזי לי סיפרא דאדם הראשון, וכתיב ביה: שמואל ירחינאה, חכים - יתקרי, ורבי - לא יתקרי, ואסו דרבי על ידו תהא

1. **משנה מסכת אבות פרק ו**

משנה ב

אמר רבי יהושע בן לוי בכל יום ויום בת קול יוצאת מהר חורב ומכרזת ואומרת אוי להם לבריות מעלבונה של תורה

1. **תלמוד בבלי מסכת יומא דף כא עמוד א**

תניא כוותיה דרבי שילא: היוצא לדרך קודם קריאת הגבר - דמו בראשו

1. **בת עין דברים פרשת כי תצא**

וגם שהאדם הוא בשר ודם ומוכרח לעסוק בדרך ארץ במשא ומתן או מלאכה בכדי להמציא פרנסתו וחיי גופו הגשמי צריך ג"כ לדבק מחשבתו בשעת עסקיו להבורא ב"ה ביראה ואהבה לה' כמאמר הכתוב בכל דרכיך דעהו ובזה מצד היראה יסור מרע שלא לעבור על מצות לא תעשה ומצד האהבה יקיים מצות עשה בעסקו במשא ומתן או מלאכה ויזהר שלא ימיר בחינת אהבה וחפיצה ותשוקה שיש לו לה' וימשיך לבבו לעסקיו שבעניני העולם הזה הגשמיים כמאמר הכתוב לא ימיר בהמה בבהמה ר"ל שלא ימיר בחינת בהמת הקדש שיש לו שהוא אהבה ויראה לה' וימשיך לבבו לאהבה ויראה חיצונית שהיא בחינת בהמת חולין שהוא בעניני עולם הזה בעסקיו בגשמי'

וזהו פירוש הפסוק כי תצא למלחמה על אויביך הן הקליפות שנלחמים עמך ומבקשים להדיחך מעבודת הבורא ב"ה ומאהבתו ולהמשיך אהבתך לאהוב שאר מילי דעלמא כגון ממון ואכילה ושתיה כבוד וכדומה להמיר ולהחליף אהבת קודש באהבת חולין וכשתשים כל זה ללבך ותרצה ללחום עמו

ובזה ושבית שביו ר"ל תוציא הניצוצות הקדושות שהם שבוים אצלם. רק שמתחלה צריך האדם לדבק עצמו ולקשר נפשו לה' בתורה ותפלה ומצות כגון תפילין וציצית וצדקה בבקר בדחילו ורחימו ואח"כ לצאת לעסקיו וילחום עם היצר הרע ויוכל לו [אבל לא לעסוק בעסקיו קודם התפלה].

וזהו שאמר הכתוב כי תהיין לאיש שתי נשים האחת אהובה והאחת שנואה מרמז לשני מיני עסקים אחד בתורה ותפלה שנקרא אהובה לה' ועסק השני הוא במילי דעלמא שנקרא שנואה לה' ופי' כי תהיין לאיש שני עסקים הנ"ל האחת אהובה בתחלה תורה ותפלה ומצות שנקראת אהובה ואח"כ השנואה שהוא במילי דעלמא כנ"ל וילדו לו בנים האהובה והשנואה ר"ל שיוציא תחלה הניצוצות הנ"ל מאהובה בתורה ותפלה ואחר כך יוציא הניצוצות מהשנואה ממילי דעלמא כנ"ל.